
TÁJI- ÉS TERMÉSZETVÉDELMI ÉRTÉKEK JEGYZÉKE

1. Országos jelentőségű természetvédelmi területek:
a) Sárréti Tájvédelmi Körzet
b) Sóstói Homokbánya Természetvédelmi Terület
c) Dinnyési-Fertő Természetvédelmi Terület

2. Helyi védelem alatt álló természeti területek
a) Székesfehérvári Sóstó Természetvédelmi Terület
b) Aplitbánya geológiai rétegsor Természetvédelmi Terület
c) Csala-pusztai Tájképi Kert
d) Püspökkertvárosi óvodához vezető tujasor az egyes helyi jelentőségű természeti értékek védetté nyilvánításáról szóló 30/1992. (XI.26.) önkormányzati rendelet alapján
e) a Máriamajori-erdő és a Nagy-völgy területe Székesfehérvár Megyei Jogú Város Önkormányzat Közgyűlése 41/2015 (X.14.) önkormányzati rendelete alapján
f)  az Aszalvölgyi árkot kísérő Demkó-hegyi rétek a 63-as elkerülő úttól nyugatra lévő külterületi részei, valamint a tervezett belterületen a Demkó hegyi lakóterülettől keletre lévő, fejlesztési területen kívüli, megmaradó rétek területe (a 20523/1-19 hrsz-ú és a 20518 hrsz-ú vasútterület „j” alrészlete), mint értékes liget-rét társulás, védett gyeptársulások és állatfajok élőhelye, Székesfehérvár Megyei Jogú Város Önkormányzat Közgyűlése 6/2015 (I.20.) önkormányzati rendelete alapján
g) az Aszalvölgyi árok északi fölső szakasza, mint löszpuszta maradvány (védett növények és állatok élőhelye: törpe mandula, apró nőszirom, homoki vértő, nagy ezerjófű, bíboros kosbor, gyurgyalag telep), Székesfehérvár Megyei Jogú Város Önkormányzat Közgyűlése 5/2015 (I.20.) önkormányzati rendelete alapján

3. Helyi védelem alatt álló zöldfelületi értékek:
a) Fasorok: platánsorok:
aa) a Gyümölcs utcában,
ab) a Horvát István utcában,
ac) a Martinovics utcában,
ad) a Mátyás király körúton.
b) Várkörút 6.sz ház udvarán található császárfa
c) Szent István téri öreg platán
d) Kossuth utcai szilfa
e) Jókai u. 1. sz. udvarán álló vadgesztenye
f) Watthay F. szobra előtt álló tiszafa

A 2013.03.23. napot megelőző, 1-2 számú módosítások jegyzéke a záró rendelkezések utáni felsorolásban található.

